โมบายแบงก์ฮอตยอดใช้เพิ่ม70%
ธปท.เผยยอดใช้บริการโมบายแบงก์กิ้งและอินเทอร์เน็ต ก.ย.ปีนี้เพิ่มสูง 70.77% และ 26.84% แนวโน้มสูงต่อ
29 ต.ค. 2565

ธปท.เผยยอดใช้บริการโมบายแบงก์กิ้งและอินเทอร์เน็ต ก.ย.ปีนี้เพิ่มสูง 70.77% และ 26.84% แนวโน้มสูงต่อ
ธนาคารแห่งประเทศไทย (ธปท.) รายงานธุรกรรมการชาระเงินผ่านบริการโมบายแบงก์กิ้งและอินเทอร์เน็ตแบงก์กิ้งในเดือน ก.ย.ที่ผ่านมา พบว่าจำนวนผู้ใช้บริการเพิ่มขึ้นอย่างต่อเนื่อง โดยจำนวนบัญชีลูกค้าโมบายแบงก์กิ้งอยู่ที่ 19.37 ล้านบัญชี เพิ่มขึ้นจากระยะเดียวกันปีก่อน 70.77% มีปริมาณรายการ 55.91 ล้านล้านบัญชี เพิ่มขึ้น 127% มีมูลค่ารวม 5 แสนล้านบาท เพิ่มขึ้น 99.6%
ขณะที่จำนวนบัญชีผู้ใช้บริการอินเทอร์เน็ตแบงก์กิ้งอยู่ที่ 14.14 ล้านบัญชี เพิ่มขึ้น 26.84% โดยมีปริมาณรายการ 20.7 ล้านล้านรายการ เพิ่มขึ้น 27.28% มีมูลค่ารวม 2.73 ล้านล้านบาท เพิ่มขึ้น 18.22%
ทั้งนี้ เมื่อเทียบกับเดือนก่อนหน้าจำนวนบัญชีผู้ใช้บริการ ปริมาณธุรกรรมและมูลค่ายังเพิ่มขึ้นต่อเนื่องเช่นกัน ทำให้แนวโน้มข้างหน้าอัตราการเติบโตของผู้ใช้บริการทั้งสองประเภทยังมีโอกาสขยายตัวสูง แม้มูลค่าการทำธุรกรรมยังไม่สูงมากนัก เนื่องจากสะดวก รวดเร็ว และ ค่าบริการไม่แพง ทำให้คนนิยมใช้มาก
ภาพ https://www.citibank.co.th